PolyAgent/wiki_georgian_en_parallel_20231101 huggingface dataset:
ქერიმ ქერიმოვი (გენერალი)

ქერიმ ქერიმოვი (გენერალი)
ქერიმ ალიევიჩ ქერიმოვი (დ. 14 ნოემბერი, 1917 — გ. 29 მარტი, 2003) — აზერბაიჯანული წარმოშობის საბჭოთა ინჟინერი, გენერალ-ლეიტენანტი, საბჭოთა კავშირის კოსმოსური პროგრამის ერთ-ერთი დამფუძნებელი. მრავალი წლის მანძილზე იყო საბჭოთა კავშირის კოსმოსური პროგრამის ცენტრალური ფიგურა. მიუხედავად მისი მოწინავე როლისა, ქერიმოვის ვინაობა დიდი ხნის განმავლობაში უცნობი იყო საზოგადოებისთვის. ქერიმოვი იყო 1950-იან წლებში საბჭოთა წარმატებების ერთ-ერთი მთავარი არქიტექტორი: 1957 წელს, პირველი სატელიტის, Sputnik 1-ის გაშვებისას, 1961 წელს Vostok 1-დან იური გაგარინის მიერ მსოფლიოს ირგვლივ შემოფრენისას, 1967 წელს პირველი სრული ავტომატიზირებული კოსმოსური დოკინგისა Cosmos 186-სა და Cosmos 188-ს შორის და ორბიტული სადგურების Salyut და Mir გაშვებისას (1971-1991 წლები).
ადრეული წლები
ქერიმ ქერიმოვი დაიბადა 1917 წლის 14 ნოემბერს, აზერბაიჯანის (მაშინ რუსეთის იმპერიის ნაწილი) დედაქალაქ ბაქოში, ინჟინერ-ტექნოლოგის ოჯახში. 1942 წელს აზერბაიჯანის ინდუსტრიული ინსტიტუტის დასრულების შემდეგ ქერიმოვმა სწავლა განაგრძო ძერჟინსკის საარტილერიო აკადემიაში, სადაც მან თავადვე შეისწავლა სარაკეტო სისტემების დიზაინი.
კარიერა
როგორც სარაკეტო ტექნოლოგიების სპეციალისტი, მეორე მსოფლიო ომის დროს იგი თავიდანვე კატიუშას სარაკეტო დანადგარების განვითარებაზე მუშაობდა. ამ დარგში გაღებული წვლილისთვის ქერიმოვი წითელი ვარსკვლავის ორდენით დაჯილდოვდა. ქერიმოვი თავიდანვე ჩაერთო საბჭოთა აერონავტიკაშიც. მეორე მსოფლიო ომის შემდეგ ქერიმოვი კონტინენტთაშორისი ბალისტიკური რაკეტების საბჭოთა პროგრამაზე მუშაობდა. რაკეტების სხვა ექსპერტებთან ერთად 1946 წელს ქერიმოვი გერმანიაში გაიმგზავრა, რათა გერმანული V-2 რაკეტის შესახებ ინფორმაცია შეეგროვებინა.
საბჭოთა საიდუმლოება
სხვა საბჭოთა კოსმოსური პიონერების მსგავსად, საბჭოთა ხელისუფლება მრავალი წლის მანძილზე ქერიმ ქერიმოვის ვინაობას საჯაროდ არ ამხელდა. სატელევიზიო გადაცემების დროს კამერები ყოველთვის ფოკუსირებული იყო კოსმონავტებზე და არა იმ პრიოვნებებზე, რომლებსაც ასტრონავტები მისიის განხორციელების შესახებ ინფრომაციას აწვდიდნენ. რადგანაც ქარიმოვი „საიდუმლო გენერალი“ იყო, კამერის თვალთახედვის არიდან ის ყოველთვის იმალებოდა, მხოლოდ მისი ხმა ისმოდა. მისი სახელი საიდუმლოდ რჩებოდა „გლასტნოსტამდე“, რის შემდეგაც მისი სახელი პირველად 1987 წელს, გაზეთში Pravda მოიხსენიეს.
გადადგომა და გარდაცვალება
1991 წელს, გადადგომის შემდეგ ქერიმოვი რუუეთის ფედერაციის კოსმოსური სააგენტოს მთავარი კოსმოსური ფრენების კონტროლის კონსულტანტი იყო და დაწერა The Way to Space, საბჭოთა კოსმოსური პროგრამის ისტორია. ქერიმქეიმოვი იყო სოციალისტური შრომის გმირი, სტალინური და ლენინური პრემიების ლაურეატი, საბჭოთა კავშირის სახელმწიფო პრემიის მფლობელი, საბჭოთა არმიის გენერალ-ლეიტენანტი. ქერიმოვი 2003 წლის 29 მარტს, 85 წლის ასაკში, მოსკოვში გარდაიცვალა.
რესურსები ინტერნეტში
The Independent. Obituary: Lt-Gen Kerim Kerimov.
"Behind Soviet Aeronauts: Interview with General Karim Karimov," Azerbaijan International, Vol. 3:3 (Autumn 1995), pp. 34–37, 82.
Biography of Kerim Kerimov (In Russian)
Encyclopædia Britannica. Kerim Kerimov, or Kerim Aliyevich Kerimov (Azerbaijani scientist)
დაბადებული 14 ნოემბერი
დაბადებული 1917
გარდაცვლილი 29 მარტი
გარდაცვლილი 2003
საბჭოთა მეცნიერები
აზერბაიჯანელი გენერლები
სტალინური პრემიის ლაურეატები
ღადამესის აეროპორტი

ღადამესის აეროპორტი — აეროპორტი ლიბიაში, ქალაქ ღადამესიდან აღმოსავლეთით 20 კმ-ში. აქვს 2 ასაფრენ-დასაჯდომი ზოლი (1986 x 40 მ და 3600 x 45 მ). მდებარეობს ზღვის დონიდან 342 მ სიმაღლეზე.
რესურსები ინტერნეტში
Accident history for LTD
Airport information for HLTD
ლიბიის აეროპორტები
ანკორაიმესის მუნიციპალიტეტი

ანკორაიმესის მუნიციპალიტეტი — მუნიციპალიტეტი ბოლივიაში, ლა-პასის დეპარტამენტის ომასუიოსის პროვინციაში. 2010 წლის აღწერის მონაცემებით მოსახლეობა 16 538 ადამიანს შეადგენდა. ფართობი 256 კმ²-ია.
მუნიციპალიტეტი თავის მხრივ კანტონებად იყოფა.
რესურსები ინტერნეტში
ბოლივიის სტატისტიკის ეროვნული ინსტიტუტი
ლა-პასის დეპარტამენტის მუნიციპალიტეტები
სანტა კლაუსი

სანტა კლაუსი, ანუ წმინდა ნიკოლასი, — გვიან ჩრდილოეთ ამერიკულ ტრადიციებში შობაზე ბავშვებს საჩუქრებით ახარებს. სიტყვა სანტა-კლაუსი წარმოიშვა წმ. ნიკოლოზის ნიდერლანდური ტრანსკრიპციისაგან. წმინდა ნიკოლოზის ხსენების დღე კათოლიურ სამყაროში 6 დეკემბერია, ხოლო ქართულ მართლმადიდებლურ ეკლესიაში - 19 დეკემბერი.
იხილეთ აგრეთვე
თოვლის პაპა (ქართული ანალოგი)
რესურსები ინტერნეტში
სანტა კლაუსის ისტორია
სანტა კლაუსი და შობის პაპა
საშობაო პერსონაჟები
ქრისტიანული ფოლკლორი
საშობაო ტრადიციები
გამოგონილი ქრისტიანული წმინდანები
ხალხური წმინდანები
სანტა კლაუსი
დაბლაგომის არქეოლოგიური ძეგლები

დაბლაგომის არქეოლოგიური ძეგლები — არქეოლოგიური ძეგლები სამტრედიის მუნიციპალიტეტის სოფელ დაბლაგომში. აღმოჩენილი მასალა მოწმობს, რომ დაბლაგომი ანტიკური ხანის კოლხეთის სამეფოს ქალაქური ტიპის მნიშვნელოვანი სავაჭრო და სახელოსნო ცენტრი იყო. განსაკუთრებით დაწინაურებული იყო კერამიკული წარმოება.
1929 წელს შემთხვევით აღმოჩნდა ძვ. წ. IV საუკუნის ე. წ. დაბლაგომის განძი — ვერცხლის ფიალა, რომელშიც კოლხური მონეტები და ელექტრუმის წყვილი საყურე ეწყო. გათხრები ჩატარდა 1936 წელს (ნიკო ბერძენიშვილი, ბორის კუფტინი, ნინო ხოშტარია). არქეოლოგიური ძიებანი განახლდა 1970 წლიდან (ვერა თოლორდავა). დაბლაგომში ნაციხვარისა და ნასაკირევის ბორცვებზე, გათხრილია ადრინდელი ბრინჯაოს ხანის ნასახლარი, ანტიკური ხანის სამაროვანი და ნასახლართა ნაშთები. ადრინდელი ბრინჯაოს ხანის კერამიკა ხელით ნაძერწი, არათანაბრად გამომწვარი და ზედაპირგაპრიალებულია. ჭურჭელი უმეტესად დიდი ზომისაა (ყურებიანი ან შვერილებიანი პითოსები და ქოთნები), ზოგს ძირზე ჭილოფის ანაბეჭდი ეტყობა, გვხვდება დისკოსებრი ხუფები, აღმოჩენილია აგრეთვე ქვის ხელსაფქვავები, კაჟის ფოთლისებრი შუბისპირი, კაჟისა და ობსიდიანის ანატკეცები.
მსგავსი მასალა აღმოჩენილია როგორც დასავლეთ (ოჩამჩირე, დიხა გუძუბა), ისე აღმოსავლეთ საქართველოში (კიკეთი, დიდუბე, ოზნი). ანტიკური ხანის სამოსახლო წარმოდგენილია ხის წნულის ანაბეჭდიანი ბათქაშების ფენებით. დადასტურებულია ცხოვრების 2 პერიოდი: ადრინდელი ანტიკური (ძვ. წ. VI–IV სს.) და ადრინდელი ელინისტური (ძვ. წ. IV–III სს.). ადრინდელი ანტიკური ხანის ფენაში აღმოჩნდა კვეთილი და ნაკაწრი დეკორით შემკული კოლხური კერამიკის ფრაგმენტები (სასმისები, დოქები, ჯამები, ქვევრები და სხვ.). ადრინდ. ელინისტური პერიოდისაა დაბლაგომში აღმოჩენილი ქვევრსამარხები. სამარხად იყენებდნენ ჩვეულებრივ სამეურნეო დანიშნულების კოლხურ ქვევრებს, რომლებიც მიწაში მეტწილად პირქვე იყო ჩადგმული. თუმცა გვხვდება ჰორიზონტალურად ჩადებული ქვევრსამარხებიც. ქვევრს გადახერხავდნენ ან გადატეხდნენ და ჩაასვენებდნენ ხელფეხმოკეცილ მიცვალებულს მარცხენა ან მარჯვენა გვერდზე. სამარხეული მასალა საკმაოდ ღარიბულია (თიხის ჭურჭელი, ბრინჯაოსა და რკინის სამკაული, ვერცხლის მონეტები — კოლხური თეთრი), რაც გვიჩვენებს, რომ ქვევრსამარხებში კრძალავდნენ საზოგადოების რიგით წევრებს. 1972 წელს ნაციხვარის ბორცვზე აღმოჩნდა ძვ. წ. III ს. I ნახევრის წარჩინებული პირის მდიდრული სამარხი — სინოპური კრამიტით გადახურული სწორკუთხა ხის ნაგებობა, რომელიც კლდეში ამოკვეთილ ორმოში იდგა. მასში აღმოჩნდა ოქროს სამკაული, ოქროსა და ვერცხლის ჭურჭელი, რკინის იარაღი, სხვადასხვა მასალისგან დამზადებული მძივები და საკიდები, უამრავი ადგილობრივი და შემოტანილი თიხის ჭურჭელი (3 კოლხური, 2 სინოპური ამფორა).
ლიტერატურა
სამტრედიის მუნიციპალიტეტის არქეოლოგიური ძეგლები
კოლხეთის მატერიალური კულტურის ძეგლები
Kolyma Mountains

Kolyma Mountains
The Kolyma Mountains or Kolyma Upland, is a system of mountain ranges in northeastern Siberia, lying mostly within the Magadan Oblast, along the shores of the Sea of Okhotsk in the Kolyma region. It constitutes the watershed between the basins of Kolyma River and of the Sea of Okhotsk / Pacific Ocean.
The range's highest point is Mount Nevskaya (гора Невская) in the Omsukchan Range at .
Geography
The Kolyma Mountains stretch on a NW-SW alignment and consists of a series of plateaus and ridges punctuated by granite peaks that typically range between . To the west and southwest the Upper Kolyma Highlands are bound by the Seymchan-Buyunda Depression to the north and the Ola river basin to the south. The Yukaghir Highlands, highest point Mount Chubukulakh, rise to the northwest, the Anadyr Highlands to the north and northeast and the Koryak Highlands to the east.
Subranges
Besides the Omsukchan Range, the system of the Kolyma Mountains comprises a number of subranges. Most are located in Magadan Oblast:
Korkodon Range, highest point
Kongin Range, highest point
Molkaty Range, highest point
Kilgan Massif, highest point
Maymandzhin Range, highest point
Kedon Range, highest point
Molongdin Range, highest point (the eastern end is in Kamchatka Krai)
The northernmost ranges are located in the Chukotka Autonomous Okrug
Kuryin Range (курьинский кряж), highest point
Oloy Range, highest point
Ush-Urekchen, highest point
Hydrography
Many right tributaries of the Kolyma River have their sources in the northern and northwestern slopes of the Kolyma Highlands, including the Bakhapcha, Buyunda, Balygychan, Sugoy, Korkodon —with its tributary Bulun, and the Omolon —with its tributaries Molongda, Oloy, Kedon and Kegali.
The rivers originating in the southern and southeastern slopes of the mountain area flow into the Sea of Okhotsk and are shorter: Ola, Yama, Gizhiga, Paren and Penzhina.
References
External links
Stone glaciers of the Kolyma Highlands
East Siberian Mountains
იტოკორტოორმიიტი

იტოკორტოორმიიტი — დასახლება გრენლანდიაში, სერმერსოოკის მუნიციპალიტეტში. 2010 წლის მონაცემებით მოსახლეობა შეადგენს 469 კაცს.
გრენლანდიის დასახლებული პუნქტები
გაშამ ნაჯაფზადე

გაშამ ნაჯაფზადე (დ. 1 აპრილი, 1959) — აზერბაიჯანელი პოეტი. დაიბადა აზერბაიჯანის რესპუბლიკის იმიშლის რაიონში.
1981 წელს დაამთავრა პედაგოგიური უნივერსიტეტის ლიტერატურული განყოფილება.1997 წელს მიღებული იქნა აზერბაიჯანის მწერალთა კავშირის წევრად.
დიდი ხნის მანძილზე მუშაოდა ქ.ბაქოში და ქ. იმიშლიში ლიტერატურის მასწავლებლად.
მუშაობდა გაზეთ „მედენიეთის“ (კულტურა) პასუხისმგებელ მდივნად.
ამჟამად არის აზერბაიჯანის მწერალთა კავშირის მმართველი ჯგუფის წევრი, აზერბაიჯანის მწერალთა კავშირთან არსებული ჟურნალ „ აზერბაიჯანის" პოეზიის განყოფილების გამგე და ხელმძღვანელობს საბავშვო ლიტერატურის სექციას. არის ეროვნული ტელე–რადიო საბჭოს ექსპერტთა ჯგუფის წევრი, უნივერსიტეტ „თავაჰქურ"ში მუშაობს უფროსი მასწავლებლის თანამდებობაზე,
2007 წელს ჰოლანდიაში მიწვეული იყო როტერდამის საერთაშორისო პოეზიის ფესტივალზე – Poetry International– ზე .2006 წელს თოფიგ მაჰმუდოვის ,2008 წელს კი რასულ რზას პრემიებით იქნა დაჯილდოებული.მისი ლექსები თარგმნილია 20–ზე მეტ ენაზე – უზბეკურ,ინგლისურ, თურქულ, ქართულ, რუსულ, გერმანულ, ესპანურ, სპარსულ, ყირგიზურ, პოლონურ და სხ. ენებზე. დღემდე გამოცემული აქვს 22 წიგნი, მათგან 5 გამოცემულია უცხოეთში.
ჰყავს ორი ვაჟი და ერთი ქალიშვილი.
ბიბლიოგრაფია
„სიყვარულის დასასრულზე ნუ მეტყივთ რამეს" ქ.ბქო , მწერალ -1986
" მძინარე ზღვის სურათი" ბაქო, განჯლიქ–1990
„ ქალი ტალღის გვერდით" ბაქო, გოითურქი–1994
„მომღიმარე ხე" ბაქო, გოითურქი–1995
„ჩემი ლექსის ბედი" ბაქო, გოითურქი–1995
" მინდა ახლიდან შევიყვარო" ბაქო, გოითურქი–1996
„ ყვითელი სიმი"ბაქო, გოითურქი–1997
" შენ რომ მახსენდები" ბაქო, კანონის –1997
„ჩემკენ" ბაქო, აზერნაშრი –1998
" ჩემი ბედისწერის შესწორება" ბაქო აზერნაშრი–2001
"და სხვა" ბაქო, ნურლან –2004
„ჰუსეინბელე მირალამოვის ლიტერატურული სამართალი" ბაქო, შამი–2005
" The Eveninq Storues" ,საღამოს მოთხრობები) ინგლისურ ენაზე ,ბაქო, შამის–2007
" Prebrasheniye" (გადაქცევა ) რუს.ენა.ბაქო,არაზ–2007
" Envordinq"(გაერთიანება) ჰოლანდიურად . ჰოლანდია–2007
Sketces of prison (საპატიმროს ეტიუდები) ინგ. ენაზე,ჰოლანდია–2007
„ქალის სიკვდილი" ბაქო ,ვექტორ– 2008
" ბრძოლა, ტუფლები,სიკვდილი" ანკარა,ბენგუ–2008
" მკვდრები დაგვცინიან" თეირანი–2008
"შვილო კარი გააღე,კარებზე ქარი კვდება" შირვანაშრი–2009
"თითების კოცნა" მპარმულ ენაზე ,თეირანი -2009
" ლექსში მცხოვრები კაცი" ესსე, სტატიები, ბაქო–2010
რესურსები ინტერნეტში
დაბადებული 1959
აზერბაიჯანელი მწერლები
ომარ ეგაძე

ომარ ეგაძე (დ. 28 ივლისი, 1939, თბილისი) — ქართველი სპორტსმენი (ბერძნულ-რომაული ჭიდაობა), საბჭოთა კავშირის ორგზის ჩემპიონი (1962, 1964), ივან პოდუბნის სახელობის ტურნირის ორგზის გამარჯვებული (1963, 1968), საბჭოთა კავშირის სპორტის დამსახურებული ოსტატი (1971).
ძირითადი შედეგები
მიღწევები
მსოფლიოს ვიცე-ჩემპიონი: 1962 (57კგ; ტოლიდო, აშშ)
საბჭოთა კავშირის ხალხთა III და IV სპარტაკიადების ჩემპიონი: 1963 (57კგ; მოსკოვი), 1967 (57კგ; მოსკოვი)
საბჭოთა კავშირის ჩემპიონი: 1962 (57კგ; ტალინი), 1964 (57კგ; ლენინგრადი)
საბჭოთა კავშირის ბრინჯაოს პრიზიორი: 1960 (57კგ; თბილისი)
საერთაშორისო ტურნირების ჩემპიონი: 1963 (ივან პოდდუბნის მემორიალი), 1968 (ივან პოდდუბნის მემორიალი)
რესურსები ინტერნეტში
ომარ ეგაძე — ქართული სპორტი
ომარ ეგაძე — მემატიანე
დაბადებული 28 ივლისი
დაბადებული 1939
თბილისში დაბადებულები
ქართველი მოჭიდავეები ბერძნულ-რომაულ სახეობაში
საბჭოთა კავშირის სპორტის დამსახურებული ოსტატები
საქართველოს ტექნიკური უნივერსიტეტის კურსდამთავრებულები
ნიკონი

ნიკონი
სახელი ნიკონი შეიძლება აღნიშნავდეს:
Nikon — იაპონური კომპანია
ნიკონი — მოსკოვისა და რუსეთის პატრიარქი
ნიკონი — საქართველოს ეგზარქოსი
ფუენტერაბია

ფუენტერაბია — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების გიპუსკოის პროვინციის ბახო-ბიდასოის კომარკის შემადგენლობაში. ფართობი — 28,63 კმ². მოსახლეობა — 16 881 კაცი (2020 წ.).
იხილეთ აგრეთვე
გიპუსკოის მუნიციპალიტეტები
რესურსები ინტერნეტში
ფუენტერაბიის მუნიციპალიტეტის ოფიციალური საიტი
სქოლიო
გიპუსკოის მუნიციპალიტეტები
გიპუსკოის ქალაქები
კურაისი

კურაისი — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 320 მეტრზე. მიეკუთვნება პიაუის სამხრეთ-აღმოსავლეთ მეზორეგიონს. შედის ეკონომიკურ-სტატისტიკურ მიკრორეგიონ ალტუ-მედიუ-გურგეიას შემადგენლობაში.
2010 წლის მონაცემებით, მოსახლეობა 4 704 ადამიანს შეადგენდა, მოსახლეობის სიმჭიდროვე 1.49 კმ²-ზე. ფართობი 3 156 658 კმ²-ია.
იხილეთ აგრეთვე
პიაუი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პიაუის შტატის მუნიციპალიტეტები
Zoidze

Zoidze is a Georgian surname. Notable people with the surname include:
Irakli Zoidze (born 1969), Georgian footballer
Ramaz Zoidze (born 1996), Georgian Greco-Roman wrestler
Tornike Zoidze (born 1996), Georgian rugby union player
Surnames of Georgian origin
Georgian-language surnames
ბათუმის საქალაქო სასამართლო

ბათუმის საქალაქო სასამართლო — პირველი ინსტანციის სასამართლო საქართველოს საერთო სასამართლოების სისტემაში, რომელიც ბათუმის მასშტაბით განიხილავს სამოქალაქო, სისხლისა და ადმინისტრაციული კატეგორიის დავებს.
სასამართლოს ისტორია
საქართველოს იუსტიციის უმაღლესი საბჭოს 2009 წლის 7 აგვისტოს გადაწყვეტილებით შეიქმნა ბათუმის საქალაქო სასამართლო, რომლის სამოქმედო ტერიტორია განისაზღვრა თვითმმართველი ქალაქის - ბათუმისა და ქობულეთის მუნიციპალიტეტის ადმინისტრაციული საზღვრებით. სასამართლოს ისტორია 1946 წლის 15 მარტს სახალხო სასამართლოს სახელით იწყება. სასამართლომ ამ სახელწოდებით 1997 წლის ოქტომბრამდე იარსება. საქართველოს პრეზიდენტის 1997 წლის 14 ოქტომბრის #651 ბრძანებულებით, ბათუმის სახალხო სასამართლოს შეეცვალა სახელწოდება და ეწოდა ბათუმის საქალაქო სასამართლო რომელიც 2006 წლამდე ფუნქციონირებდა ქ. ბათუმში, ჯავახიშვილის ქ. №5-ში.
შენობა
უძველესია შენობა, რომელშიც ამჟამად ბათუმის საქალაქო სასამართლოა განთავსებული. მე-20 საუკუნის 30-იანი წლებში აქ სასტუმრო „პირველი მაისი“ ფუნქციონირებდა. 2006 წლის წლის 19 აპრილს ბათუმის სახელმწიფო ქონების აღრიცხვისა და პრივატიზების სამმართველოს ბრძანებით შენობა სამსახურეობრივი ფუნქციის განხორციელების მიზნით, უვადო სარგებლობის უფლებით, გადაეცა ბათუმის საქალაქო სასამართლოს.
2006 წელსვე განხორციელდა შენობის რეკონსტრუქცია და სასამართლომ მუშაობა განაგრძო განახლებულ და თანამედროვე ტექნიკით აღჭურვილ შენობაში.
სასამართლო კოლეგიები
ბათუმის საქალაქო სამართლოში შექმნილია სპეციალიზებული სასამართლო კოლეგიები:
სისხლის სამართლის საქმეთა კოლეგია შედგება ოთხი მოსამართლისგან:
თემურ გოგოხია
გიორგი ქაშაკაშვილი
ლერი თედორაძე
თამარ ბეჟანიშვილი
სამოქალაქო საქმეთა კოლეგია — ოთხი მოსამართლისგან:
ნათელა ჯაშიაშვილი
ვიოლეტა ფორჩხიძე
ლია ავალიშვილი
ხათუნა ბოლქვაძე
ადმინისტრაციულ საქმეთა კოლეგია — ორი მოსამართლისგან:
ჯუმბერ ბეჟანიძე
ეკატერინე ჯინჭველაშვილი
ბათუმის საქალაქო სასამართლოს შემადგენლობაშია ერთი მაგისტრატი მოსამართლე ქობულეთის მუნიციპალიტეტში. ქობულეთის მაგისტრატი მოსამართლე პირველი ინსტანციის წესით განიხილავს მის განსჯადობას მიკუთვნებულ სისხლის, სამოქალაქო და ადმინისტრაციული კატეგორიის საქმეებს. იმავდროულად, მაგისტრატ მოსამართლეს უფლება აქვს, საჭიროების შემთხვევაში, განიხილოს ბათუმის საქალაქო სასამართლოს განსჯადი საქმეებიც.
საკონტაქტო ინფორმაცია
მისამართი: ქ. ბათუმი, სტეფანე ზუბალაშვილის ქ. 30
ელ-ფოსტა: batumi@court.ge
ტელეფონი: 0(422) 27-97-33, 27-97-40, 27-97-43
ფაქსი: 0(422) 27-97-34
იხილეთ აგრეთვე
საქართველოს საერთო სასამართლოები
რესურსები ინტერნეტში
ბათუმის საქალაქო სასამართლოს საიტი
საქართველოს იუსტიციის უმაღლესი საბჭოს საიტი
საქართველოს უზენაესი სასამართლოს საიტი
საქართველოს რაიონული (საქალაქო) სასამართლოები
წიფელი

წიფელი — ერთსახლიან, ცალსქესიან ანემოფილურ მცენარეთა გვარი წიფლისებრთა ოჯახისა. ფოთოლმცვივანი ხეებია. გავრცელებულია ევროპის, კავკასიის, წინა აზიის ჩრდილოეთ მხარის, აზიისა და ჩრდილოეთ ამერიკის აღმოსავლეთ ნაწილის ოკეანური ჰავის მთიან ოლქებში. გვარში 10 სახეობაა. ნელა იზრდება, ცოცხლობს 400 წელს და მეტსაც.
საქართველოში ხარობს აღმოსავლური წიფელი. მისი სიმაღლე 34-40 მ (იშვიათად 50 მ) აღწევს. მძლავრი წელში გამართული ხეა, აზიდული ვარჯი და გლუვი ნაცრისფერი ქერქი აქვს. გავრცელებულია როგორც კავკასიის მთიანეთში, ასევე ჩრდილოეთ ირანში, ჩრდილოეთ ანატოლიაში, ხოლო ადგილობრივ — აღმოსავლეთ ბალკანეთში.
წიფელი მაღალი სიხშირის, შეკრულ და დაბურულ კორომებს ქმნის. იგი საქართველოს მთავარი ტყის შემქმნელი სახეობაა. ტყის ვერტიკალური გავრცელების ზედა საზღვართან იზრდება გაღუნული და ტანბრეცილი ხეების სახით. წიფლის მერქანს საუკეთესო ფიზიკური და ტექ. თვისებები აქვს, მეტად გამძლეა წყალში. წიფლის ნაყოფი (წიწიბო) მდიდარია ცხიმი, შეიცავს ალკალოიდს ფაგინს. იჭმება, გემრიელია, მაგრამ უმი მაწყინარია. ტყის მრავალი ბინადარის მთავარი საკვებია; შინაური ცხოველების, ჩვეულებრივ ღორების, გამოსაკვებად საუკეთესოა. ხდიან სასურსათო და ტექნიკურ ზეთს.
ანტარქტიკული წიფელი, რომელიც Nothofagus-ის გვარს (17 სახეობას აერთიანებს) მიეკუთვნება, გავრცელებულია სამხრეთ ნახევარსფეროში.
რესურსები ინტერნეტში
წიფლის ფოტოსურათების გალერეა
ჩინეთის ფლორა წიფელი
ჩრდილოეთ ამერიკის ფლორა წიფელი
ლიტერატურა
სქოლიო
წიფლისებრნი
ოვალურმარცვლიანი ჩინური

ოვალურმარცვლიანი ჩინური — ქართული აბორიგენული თეთრყურძნიანი საღვინე ვაზის ჯიში ქართლიდან.
ჩინურის ერთ-ერთი ვარიაციაა.
ჩინურისა და სუფრის გორულას შორის დგას. ამ ვარიაციის ახალგაზრდა ყლორტი შებუსულია სუფრის გორულას მსგავსად (ჩინურთან შედარებით უფრო ინტენსიურად). ფოთოლაკების შეფერვით იგი ჩინურს უფრო წააგავს. ახალგაზრდა ყლორტის მეორე იარუსის ფოთლები უხვადაა აბლაბუდისებრად შებუსული, მომწვანო-მოწითალო ბრინჯაოსფერი ელფერიო.
ზრდასრული ფოთოლი ჩინურის ფოთლისგან განსხვავდება ყუნწის ამონაკვეთით. ამ ვარიაციის ყუნწის ამონაკვეთი უფრო ხშირად დახურულია და ფორმით ჩანგისებური.
მტემამი მვეულებრივ ჩინურიიან შედარებით თხელია, რაც გამოწვეულია გადაჭარბებული ყვავილცვენით და გალაღებული ზრდისადმი მიდრეკილებით. ამ ვარიაციის მარცვალი ოვალურია, ჩალისფერი, თხელი ცვილისებრი ფიფქით დაფარული. ვაზი ძლიერი ზრდისაა, გადაჭარბებული ყვავილცვენის გამო საჰექტარო მოსავლიანობა მინიმუმადე მცირდება.
ლიტერატურა
უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 284
ვაზის თეთრყურძნიანი საღვინე ქართული ჯიშები
ქართლის ვაზის ჯიშები
გურამ ლორთქიფანიძე (არქეოლოგი)

გურამ ლორთქიფანიძე (არქეოლოგი)
გურამ ლორთქიფანიძე (დ. 14 სექტემბერი, 1938, ბათუმი — გ. 24 მარტი, 2019, თბილისი) — ქართველი ისტორიკოსი, არქეოლოგი; საქართველოს მეცნიერებათა ეროვნული აკადემიის წევრ-კორესპონდენტი (2009 წ.).
დაამთავრა მოსკოვის სახელმწიფო უნივერსიტეტის ისტორიის ფაკულტეტი 1961 წელს. 1961–1968 წლებში საქართველოს მეცნიერებათა აკადემიის ივანე ჯავახიშვილის სახელობის ისტორიის ინსტიტუტის უმცროსი მეცნიერ-თანამშრომელი; 1968-1977 წლებში — უფროსი მეცნიერ-თანამშრომელი. 1975 წელს, ანდრია აფაქიძის შემდეგ, სათავეში ჩაუდგა ბიჭვინთის არქეოლოგიურ ექსპედიციას. 1977-1978 წლებში იყო თბილისის სახელმწიფო უნივერსიტეტის საქართველოს ისტორიის კათედრის პროფესორი; 1979-1981 წლებში — თბილისის სახელმწიფო უნივერსიტეტის არქეოლოგიის კათედრის პროფესორი; 1985-2006 წლებში — კულტურის ისტორიისა და თეორიის კათედრის გამგე, პროფესორი; 2006 წლიდან არჩეული იყო თბილისის სახელმწიფო უნივერსიტეტის ჰუმანიტარულ მეცნიერებათა ფაკულტეტის სრული პროფესორად. გამოქვეყნებული აქვს 120-მდე სამეცნიერო ნაშრომი.
ბიბლიოგრაფია
ბიბლიური არქეოლოგია (ავტორი). - თბილისი, თბილ. უნ-ტის გამ-ბა, 2012. - 288გვ.. - ISBN: 978-9941-13-244-5
ნარკვევები ქართული ნუმიზმატიკის ისტორიიდან (ავტორი). - თბილისი, 2007. - 133გვ.
კოლხური თეთრი-კულტუროლოგიური ასპექტები (ავტორი). - თბილისი, ნათლისმცემელი, 2005. - 119გვ.
ქართული კულტურის ისტორია : უძველესი დროიდან XIX საუკუნის პირველი ნახევრის ბოლომდე (ავტორი). - თბილისი, თბილ. უნ-ტის გამ-ბა, 1997. - 376გვ.. - ISBN: 5-511-00718-8
ბიჭვინთის ნაქალაქარი (ავტორი). - თბილისი, თბილ. უნ-ტის გამ-ბა, 1991. - 214გვ.. - ISBN: 5-511-00480-4
რესურსები ინტერნეტში
დაბადებული 1938
გარდაცვლილი 2019
ქართველი ისტორიკოსები
ქართველი არქეოლოგები
ბათუმში დაბადებულები
საპრასია

საპრასია — სოფელი საქართველოში, იმერეთის მხარის ვანის მუნიციპალიტეტში, თემის ცენტრი (სოფელი:რომანეთი). მდებარეობს მდინარე კვინისწყლის (რიონის სისტემა) ხეობაში. ზღვის დონიდან 420 მეტრი. ვანიდან 20 კილომეტრი. სოფელში მოდის თერმული წყალი.
სოფელში დაიბადა მწერალი გრიგოლ ხურციძე.
დემოგრაფია
2014 წლის აღწერის მონაცემებით სოფელში ცხოვრობს 405 ადამიანი.
ლიტერატურა
სქოლიო
ვანის მუნიციპალიტეტის სოფლები
პოლოჰი

პოლოჰი — ქალაქი უკრაინაში. მდებარეობს ზაპორიჟიის ოლქში. 2013 წელს ქალაქის მოსახლეობა 19906 კაცს შეადგენდა.
სქოლიო
ზაპორიჟიის ოლქის ქალაქები
ქუთაჰიის პროვინცია

ქუთაჰიის პროვინცია — პროვინცია (ილი) დასავლეთ თურქეთში, ეგეოსის რეგიონში. ადმინისტრაციული ცენტრი — ქალაქი ქუთაჰია. მოიცავს 13 რაიონს.
გეოგრაფია
ქუთაჰიის პროვინციას ესაზღვრება ბალიქესირის, ესქიშეჰირის, მანისის, უშაქის, აფიონ-ყარაჰისარის, ბურსის და ბილეჯიქის პროვინციები.
მოსახლეობა
მოსახლეობა 684 ათ. ადამიანი 2007 წლის შეფასებით. უდიდესი ქალაქია: ქუთაჰია (166 ათ. ადამიანი, 2000).
იხილეთ აგრეთვე
თურქეთის რეგიონები
თურქეთის პროვინციები
თურქეთის რაიონები
რესურსები ინტერნეტში
Province of KÜTAHYA
სქოლიო
თურქეთის პროვინციები
True Crime: Streets of LA

True Crime: Streets of LA
True Crime - Streets of LA — Luxoflux-ის მიერ შექმნილი ვიდეო თამაში, რომელიც გამოსცა Activision-მა Xbox-ის, PlayStation 2-ისა და GameCube-ისთვის 2003 წელს. შემდეგ, 2004 წელს გამოსცეს თამაშის ვინდოუსისა და Mac OS X-ის ვერსიები. კომპიუტერული ვერსია შეიცავდა სხვადასხვა დამატებებს, მათ შორის მრავალი მოთამაშის ფუნქციას, ახალ პერსონაჟებს, სიმღერებსა და სავარჯიშო ვიდეოებს. მისი გაგრძელებაა True Crime: New York City.
რესურსები ინტერნეტში
True Crime: Streets of LA Soundtrack
2003 წლის ვიდეო თამაშები
Activision-ის თამაშები
Windows-ის თამაშები
Xbox-ის თამაშები
Mac Os X-ის თამაშები
PlayStation 2-ის თამაშები
GameCube-ის თამაშები
მობილური ტელეფონის თამაშები
არახაზოვანი ვიდეო თამაშები
ღია სამყაროს ვიდეო თამაშები
ჭოჭიანის საყდარი

ჭოჭიანის საყდარი — ეროვნული მნიშვნელობის კატეგორიის კულტურის უძრავი ძეგლი. მდებარეობს წალკის მუნიციპალიტეტში, სოფელ ჭოჭიანში. ზღვის დონიდან 151 მეტრის სიმაღლეზე. ძეგლი მიეკუთვნება განვითარებულ შუა საუკუნეების პერიოდს.
ისტორია
ჭოჭიანის ნასოფლარის სამხრეთ-აღმოსავლეთ ნაწილში დგას წმ. გიორგის ეკლესია. აქვს სამხრეთისა და ჩრდილოეთის მინაშენები. ეკლესიის სახურავი ჩამოქცეულია. ინტერიერში ხეები იზრდება. ჩრდილოეთ ნავში შესავლელთან წითელი საღებავით შესრულებული ნახატებია შემორჩენილი. ძეგლი მიეკუთვნება განვითარებულ შუა საუკუნეებს. მეორე ეკლესია ჭოჭიანში (ცნობილია როგორც თამარის სამწირველო, შუა საუკუნეები), რომლის სამხრეთ კარის თავზე ამოკვეთილია ჯვარი. აღმოსავლეთ ფასადზე ჩასმულ ფერად ქვაზე ასომთავრული წარწერაა: "თამარ ღმრთისა სწორი სამლოცველოი. ქრისტე შეუნდვენ შიოსა და ძამნი მისნი პეტრე და სვიმონი, რომელთა აღაშენეს ეკლესია ესე. პეტრეს შეუნდვენ ღმერთმან". ჭოჭიანის ეს საამშენებლო წარწერა დათარიღებულია 1184-1210 წლებით. ექვთიმე თაყაიშვილის წაკითხვით ტექსტი მთავრდება შიოს ერთ-ერთი ძმის, პეტრეს მოსახსენებელი წარწერით. თუმცა შესაძლებელია "პს" გაიხსნას, როგორც პატრონს და ტექსტის დასასრულს ვივარაუდოთ "პატრონის", ანუ თამარ მეფის მოსახსენებლი წარწერა. წარწერა მეტად დაზიანებულია ხავსისაგან და რამდენიმე გრაფემა, განსაკუთრებით შუა ნაწილი წარწერისა არ იკითხება.
ჭოჭიანის საყდარი 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
ლიტერატურა
ქვემო ქართლის ეპიგრაფიკული კორპუსი (V-XVIII სს.); დმანისის რაიონი, თბ.,2017
სქოლიო
ეროვნული მნიშვნელობის კატეგორიის კულტურის უძრავი ძეგლები
ბოლქვი (მრავალმნიშვნელოვანი)

ბოლქვი (მრავალმნიშვნელოვანი)
საკუთარი სახელი ბოლქვი შეიძლება აღნიშნავდეს:
ბოლქვი — მცენარის სახეშეცვლილი ყლორტი
ბოლქვი — ლაგოდეხის რაიონის სოფლების ძველი სახელწოდება
დალარიკი

დალარიკი — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 4 163 ადამიანს შეადგენდა, სიმჭიდროვე 135 ადამიანი კმ²-ზე. ფართობი 30.86 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
არმავირის პროვინციის სოფლები